《过故友邝大年空中楼阁》
明代·李应兰

空中楼阁自崔嵬，仙客凌空去不回。窥户更无双燕入，傍阑惟有数花开。

屋梁落月留寒色，邻笛秋风隔夜台。十载重临倍惆怅，断云征雁正初来。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。